Cameron van der Burgh

**Cameron van der Burgh** bivši je južnoafrički plivač. Prvi je svjetski rekorder i olimpijski pobjednik iz Afrike koji je trenirao u Africi. Drži svjetske rekorde na 50 i 100 m prsno u kratkim bazenima.

## Karijera 
Od debija 2007. osvojio je brojne medalje na svjetskim prvenstvima, što u dugim, što u kratkim bazenima. Dvostruki je osvajač FINA-inog Svjetskog kupa u ukupnom poretku.

Svoj prvi svjetski rekord u dugim bazenima postigao je na 50 prsno (27.06) u polufinalu južnoafričkog prvenstva [009, popravivši rekord Ukrajinca Olega Lisogora iz 2002. za 12 stotinki. Na SP-u u Rimu iste godine došao je do zlatne medalje u istoj disciplini. Isti uspjeh ponovio je na Igrama Komonvelta 2010, oborivši i rekord Igara (27.18). Novo zlato osvojio je iste godine na SP-u u kratkim bazenima u Dubaiju, ovog puta na 100 prsno. Nastupao je na OI 2008. u Pekingu (nije osvojio medalju) i 2012. u Londonu, gdje je osvojio zlatnu medalju i oborio svjetski rekord na 100 prsno (58.46), odavši nakon toga počast svjetskom prvaku i svom prijatelju i rivalu, Norvežaninu Alexanderu Daleu Oenu, koji je iznenada preminuo tri mjeseca prije Igara. Kasnije je priznao da je prekršio pravila koristeći se nelegalnim zamasima delfinovim stilom, što je potvrdio i videosnimak, na kojem se vidi da je izveo tri takva zamaha. FINA je naknadno sugerirala da će možda razmatrati videosnimke podvodnih kamera kao dokaz u odlukama o rezultatima u budućnosti, iako Van der Burghovi rezultati i medalja nisu pod prijetnjom.

## Život van bazena 
Kao dječak je pohađao osnovnu školu Glenstantia, a 2006. upisao se na koledž Crawford. Trenutno studira finansijski menadžment i zainteresiran je da postane poduzetnik po završetku plivačke karijere. Od OI u Londonu dobio je razne nagrade, uključujući i onu za južnoafričku ikonu stila ili za sedmog najbolje odjevenog muškarca u 2012. u izboru magazina *GQ* i pojavio se na mnogim naslovnicama i u južnoafričkim TV-šouima. Također je bio na mnogim događajima širom zemlje na kojima je držao motivacijske govore, kao i na gala-večerima. Povezan je s nekoliko dobrotvornih organizacija, a siromašnoj djeci u Alexandriji poklonio je kravu koju je dobio od jednog vlasnika grila nakon osvajanja zlata u Londonu.

U ljeto 2018. oženio se svojom dugogodišnjom djevojkom Nefeli Valakelis.

## Sponzori 
Potpisao je više unosnih sponzorskih ugovora nakon OI u Londonu. To uključuje sljedeće kompanije: *Arena*, *Investec* *Audi* *USN* *TAG Heuer*, a najnoviji je četverogodišnji ugovor s *Proctor & Gambleom*, po kojem reklamira marku šampona *Head & Shoulders*, zajedno s Michaelom Phelpsom, Lionelom Messijem i Jensonom Buttonom; procjenjuje se da zarađuje između 200.000 i 400.000 $ godišnje.

## Najbolji lični rezultati 
### Olimpijski bazeni 
### Kratki bazeni 
## Reference 
## Vanjski linkovi 
* Profil  na *fina.org*

Kategorija:Rođeni 1988.
Kategorija:Južnoafrički plivači
Kategorija:Biografije, Pretoria
Kategorija:Južnoafrikanci nizozemskog porijekla
Kategorija:Južnoafrički olimpijci
Kategorija:Plivači na Ljetnim olimpijskim igrama 2008.
Kategorija:Plivači na Ljetnim olimpijskim igrama 2012.
Kategorija:Plivači na Ljetnim olimpijskim igrama 2016.
Kategorija:Osvajači zlatne medalje na Olimpijskim igrama (Južnoafrička Republika)
Kategorija:Osvajači srebrne medalje na Olimpijskim igrama (Južnoafrička Republika)
Kategorija:Živi ljudi